Кудайберген, Димаш

**Дима́ш Кудайберге́н**, азы **Димаш Кудайбергенов** (; шын ады: , ; 1994 чылда май 24 Актобага төрүттүнген), — казах ыраажы, композитор болгаш хөй хөгжүм херекселдерге ойнаар. Казахстанның алдарлыг ажылдакчызы (2019)

Ооң ада-иези, Канат Кудайбергенулы Айтбаев () болгаш Светлана Айтбаева (), ийелээ Казахстанның алдарлыг ыраажылары. Димаш чажындан тура сценага өскен: ырлап база аңгы черлерге болгаш конкурстарга фортепианога ойнап турган. 2015 чылда Беларуссияга Витебск хоорайга Славянский базар деп фестивальга Гран-при удуп алгаш Казахстан болгаш өске чурттарга колдуунда хөй улуска билдингир апарган. 2015 болгаш 2016 чылдарда Димаш Кудайберген аңгы-аңгы европейжи болгаш азиат чурттарга сценага ырлап үнүп турган, а  2016 чылда Казахстанга бодунуң «Ұмытылмас күн» () деп турнези-биле гастрольдап турган. «Ұмытылмас күн» дээрге Димаштың бодунуң 19 харлыында бижээн ыры бооп турар. 2015 чылда «Эстрада артизи» деп номинацияга «Чоннуң ынак артизи» деп Казахстанның Националдыг премиязын алган.

Димаш Кудайберген Кыдатка эң билдингир Singer 2017 деп Хунань ТВ каналдың (английский: Hunan TV) телешоузунга киришкеш алдаржаан. Ол шоу неделя санында 2017 чылда январь 21-ден апрель 22-ге дээр үндүрүлгелер эттирип турган. Аңаа өске ыраажы артистер-биле чаржышкаш финалга четкен, оон ийи дугаар место тиилеп алган. 2017 чылда Димаш Кыдаттың 24 дугаар премиязынга «Эң эки азиат ыраажы» деп болгаш оон-даа өске хөгжүм девискээринде шаңналдарны алган, база «Эң алдарлыг өске чурттуң ыраажызы» деп атты Tencent MTV Asia-ның хөгжумчу галазынга алган. 

Димаш ырлаарда вокалдыг хемчээли 6 октав, 5 чартык тонну аптар бооп турар («A1» — «D8») («ля» контроктавалар — «ре» беш дугаар октава). Ырлаар үнүнүң хемчэли бастың эң кырыкы регистринге четкеш оон эң бедик колоратурлуг сопрано болгаш сыгырар ноталарның регистринге чедириптер. Опера ырлаар академиктиг өөредилгени эрткен-даа болза ону Күрүнениң опера болгаш балет театрынче «Astana Opera» ажылдаар кылдыр чалаарга ынаваан, ол болза улаштыр алдаржыырда амгы үениң хөгжүмүн классиктиг жанр болгаш казах чаңчылчаан хөгжүмнү, база поп-хөгжүм ажыглавышаан сайзырадыр күзелдиг бооп турар.

## Сурагжааны
Кончуг дүрген бүгү делегейге сугагжааны январьда 2017 чылда келген, кажан «The Singer» деп кыдат ыраажылар мөөрейинге киришкен соонда.  Профессионал академиктиг эртемниг ыраажылар эвээш эвес ындыг чижектиг националдыг мөөрейлерге бүгү делегейде кижип турарлар. Колдуу эстрада болгаш классиктиг билдингир ырылар ырлаар, нарын академиктиг техникалар ажыглааш көрүкчүлерни болгаш жюрини кайгадыр. Димаштың тускайлаң шынары, кажан ырлап тургаш чаңгыс аай диапозонга ырлавас, чижелээрге баритон, база ховар диапозон контртенорга дээр бедидиптер, безин кыс сопранонаны чаңгыс ырга ажыглап ырлаптар. Димаш ам-даа бодунуң концертеринге аңгы нарын техникаларны ажыглап, өзээ тенор азы баритон тонар ап алыр, база диапозоннары өскерлир баритон, контртенор болгаш сопрано.

Хостуг казах болгаш орус дылга чугааланыр, англий болгаш кыдат дылдың мандарин диалектизин өөренип турар. Кудайберген Майкл Джексон, Ермек Серкебаев, Селин Дион, Лара Фабиан болгаш Лучано Павароттиниң салдарының аайында чоруп турар мен деп миннип турар.. Ол картап картап Казахстанны делегейге балгаарадып көргүзерин кызыдар мен деп медээлеп турар. 

Димаш Кудайберген Jacob & Co деп шактар болгаш ювелирлиг кылдынган чүүлдер брендинин амбассадору бооп турар, база эр улус хевиниң брендизи SHOQAN. 

Димаш бодунуң чаагай чыттар үндүрер брендизинге француз Vincent Chevalier деп прфюмерлер-биле   DQ Scent of Music (Хөгжүм чыды) деп бренд үндүрген .

## Шаңналдар болгаш чедиишкинери

## Хөй-ниити мурнунга илеткелдери

## Дисктер үндүрүп турганы

## Демделгелер

## Шөлүглелдер

* Официальный сайт
* Димаш Кудайберген выиграл первый этап конкурса I Am a Singer в Китае
* Официальный Телеграм канал Димаша Кудайбергенова
Аңгылал:Алфавиттээн кижилер
Аңгылал:Майның 24 төрүттүнген
Аңгылал:Ыраажы
Аңгылал:Казахстанның ыраажызы
Аңгылал:Хөгжүм